Περιεχόμενα

# LET

Εκχωρεί ονόματα στα αποτελέσματα υπολογισμού. Αυτό επιτρέπει την αποθήκευση ενδιάμεσων υπολογισμών, τιμών ή ορισμού ονομάτων μέσα σε έναν τύπο. Αυτά τα ονόματα ισχύουν μόνο εντός του πεδίου εφαρμογής της συνάρτησης LET.

### Σύνταξη

=LET(Όνομα1; Τιμή_ονόματος1; Υπολογισμός_ή_όνομα2 [; Τιμή_ονόματος2; Υπολογισμός_ή_όνομα3 [; ...]])

Όνομα1: το πρώτο όνομα που θα εκχωρηθεί. Πρέπει να ξεκινά με ένα γράμμα. Δεν μπορεί να είναι έξοδος τύπου ή διένεξη με σύνταξη εύρους.

Το Όνομα1 πρέπει να ακολουθεί τους κανόνες ονομασίας του LibreOffice Calc.

Όνομα_τιμής1: η τιμή ή ο υπολογισμός που θα αντιστοιχιστεί στο Όνομα1.

Όνομα2; Όνομα_τιμής2;...: (προαιρετικό) όπως το Όνομα1 και το Όνομα_τιμής1, αντίστοιχα. Το Όνομα_τιμής2 πρέπει να ακολουθεί το Όνομα2 και ούτω καθεξής.

Υπολογισμός: μια έκφραση τύπου που χρησιμοποιεί όλα τα ονόματα στη συνάρτηση LET.

Ο Υπολογισμός πρέπει να είναι το τελευταίο όρισμα στη συνάρτηση LET.

### Παραδείγματα

Ας υποθέσουμε ότι έχουμε δημιουργήσει έναν μικρό πίνακα βάσης δεδομένων που καταλαμβάνει την περιοχή κελιών A1:DO4 και περιέχει βασικές πληροφορίες για τα 118 χημικά στοιχεία. Η πρώτη στήλη περιέχει τις επικεφαλίδες των στηλών “Στοιχείο”, “Σύμβολο”, “Ατομικός αριθμός” και “Σχετική ατομική μάζα”. Οι επόμενες στήλες περιέχουν τις σχετικές πληροφορίες για καθένα από τα στοιχεία, διαταγμένα από αριστερά προς τα δεξιά κατά ατομικό αριθμό. Παραδείγματος χάρη, τα κελιά B1:B4 περιέχουν “Υδρογόνο”, “H”, “1” και “1,008”, ενώ τα κελιά DO1:DO4 περιέχουν “Ογκαν”, “Og”, “118” και “294”.

| A | B | C | D | ... | DO
--- | --- | --- | --- | --- | --- | ---
1 | Στοιχείο | Υδρογόνο | Ήλιο | Λίθιο | ... | Ογκανέσιο
2 | Σύμβολο | H | He | Li | ... | Og
3 | Ατομικός αριθμός | 1 | 2 | 3 | ... | 118
4 | Σχετική ατομική μάζα | 1.008 | 4.0026 | 6.94 | ... | 294

Υπολογισμός της μοριακής μάζας του μορίου του νερού γνωρίζοντας ότι το μόριο έχει 2 άτομα υδρογόνου και ένα άτομο οξυγόνου.

=LET(mHydro; HLOOKUP("Υδρογόνο"; $A$1:$DO$4; 4; 0); mOxy; HLOOKUP("Οξυγόνο"; $A$1:$DO$4; 4; 0); "Η μοριακή μάζα νερού είναι "&(mOxy+2*mHydro)&" g/mol") επιστρέφει "Η μοριακή μάζα νερού είναι 18,015 g/mol".

#### Τεχνικές πληροφορίες

Αυτή η συνάρτηση είναι διαθέσιμη από την έκδοση LibreOffice 24.8.

Αυτή η συνάρτηση ΔΕΝ αποτελεί μέρος του προτύπου Open Document Format for Office Applications (OpenDocument) Έκδοση 1.3. Μέρος 4: Επανυπολογισμένη μορφή τύπου (OpenFormula). Ο χώρος ονομάτων είναι

COM.MICROSOFT.LET

Σχετικά θέματα

σελίδα βίκι LET.

Παρακαλούμε, υποστηρίξτε μας!