Περιεχόμενα

# Δημιουργία και εφαρμογή τεχνοτροπιών σελίδας

Το LibreOffice χρησιμοποιεί τις τεχνοτροπίες σελίδας για να καθορίσει τη διάταξη μιας σελίδας, συμπεριλαμβανομένων του προσανατολισμού, του παρασκηνίου, των περιθωρίων, των κεφαλίδων, των υποσέλιδων και των στηλών κειμένου της σελίδας. Για να μεταβάλετε τη διάταξη μιας μεμονωμένης σελίδας σε ένα έγγραφο, πρέπει να δημιουργήσετε και να εφαρμόσετε μια προσαρμοσμένη τεχνοτροπία σελίδας σε αυτήν τη σελίδα.

## Για να ορίσετε μια νέα τεχνοτροπία σελίδας

1. Επιλέξτε Προβολή - Τεχνοτροπίες.

2. Πατήστε στο εικονίδιο Τεχνοτροπίες σελίδων.

3. Στον κατάλογο των τεχνοτροπιών σελίδας, δεξιοπατήστε σε ένα αντικείμενο και ύστερα επιλέξτε Δημιουργία.

4. Στην καρτέλα Γενικά, πληκτρολογήστε ένα όνομα στο πλαίσιο Όνομα.

5. Εφαρμόστε ένα από τα ακόλουθα:

- Για να εφαρμόσετε την προσαρμοσμένη τεχνοτροπία σελίδας σε μία σελίδα, επιλέξτε την τεχνοτροπία προεπιλεγμένης σελίδας που χρησιμοποιείται στο έγγραφό σας στο πλαίσιο Επόμενη τεχνοτροπία.

- Για να εφαρμόσετε την προσαρμοσμένη τεχνοτροπία σελίδας σε περισσότερες από μία σελίδες, επιλέξτε το όνομα της στο πλαίσιο Επόμενη τεχνοτροπία. Για να σταματήσετε τη χρήση της τεχνοτροπίας, εισάγετε μια χειροκίνητη αλλαγή σελίδας και αναθέστε της μια διαφορετική τεχνοτροπία σελίδας.

6. Χρησιμοποιήστε τις καρτέλες στον διάλογο για να ορίσετε τις επιλογές διάταξης για την τεχνοτροπία σελίδας και ύστερα πατήστε Εντάξει.

## Για να εφαρμόσετε μια τεχνοτροπία σελίδας

1. Πατήστε στη σελίδα στην οποία επιθυμείτε να εφαρμόσετε την τεχνοτροπία.

2. Κάντε ένα από τα παρακάτω:

- Επιλέξτε Προβολή - Τεχνοτροπίες και έπειτα πατήστε το εικονίδιο Τεχνοτροπία σελίδας.

  Διπλοπατήστε σε ένα όνομα από τον κατάλογο.

- Δεξιοπατήστε την εμφανιζόμενη τεχνοτροπία σελίδας στη γραμμή κατάστασης. Επιλέξτε μια άλλη τεχνοτροπία σελίδας.

## Για να αντικαταστήσετε χειροκίνητα την “επόμενη τεχνοτροπία” τεχνοτροπίας σελίδας

1. Τοποθετήστε τον δρομέα μεταξύ της σελίδας με την τεχνοτροπία της σελίδας και της σελίδας με την καθορισμένη τεχνοτροπία στο Επόμενη τεχνοτροπία.

2. Δεξιοπατήστε και επιλέξτε Επεξεργασία αλλαγής σελίδας.

3. Επιλέξτε το πλαίσιο ελέγχου Με τεχνοτροπία σελίδας.

4. Εισάγετε την τεχνοτροπία σελίδας που θα εφαρμοστεί.

Δείτε Χειροκίνητος καθορισμός περιοχής τεχνοτροπίας σελίδας.

Ειδική κατάσταση προκύπτει όταν μια Επόμενη τεχνοτροπία διαφέρει από την ίδια την τεχνοτροπία της σελίδας και θέλετε να εφαρμόσετε αυτήν την τεχνοτροπία σελίδας σε δύο διαδοχικές σελίδες. Παραδείγματος χάρη, εάν έχετε εφαρμόσει την τεχνοτροπία Πρώτης σελίδας σε σελίδα και θέλετε να εφαρμόσετε την τεχνοτροπία πρώτης σελίδας ξανά στην αμέσως επόμενη σελίδα, τότε θα πρέπει να αντικαταστήσετε χειροκίνητα την τεχνοτροπία πρώτης σελίδας, επειδή διαμορφώνεται να ακολουθείται από την Προεπιλεγμένη τεχνοτροπία σελίδας.

## Για να εφαρμόσετε μια τεχνοτροπία σελίδας σε μια νέα σελίδα

1. Πατήστε στο έγγραφο στο σημείο που επιθυμείτε να ξεκινά η νέα σελίδα.

2. Επιλέξτε Εισαγωγή - Περισσότερες αλλαγές - Χειροκίνητη αλλαγή.

3. Επιλέξτε Αλλαγή σελίδας.

4. Στο πλαίσιο Τεχνοτροπία σελίδας, επικλέξτε την τεχνοτροπία σελίδας που θέλετε να εφαρμόσετε στη σελίδα που ακολουθεί τη χειροκίνητη αλλαγή.

5. Πατήστε Εντάξει.

Σχετικά θέματα

Δημιουργία τεχνοτροπίας σελίδας με βάση την τρέχουσα σελίδα

Αριθμοί σελίδων

Εισαγωγή ονόματος κεφαλαίου και αρίθμησης σε κεφαλίδα ή υποσέλιδο

Περί κεφαλίδων και υποσέλιδων

Μορφοποίηση κεφαλίδων ή υποσέλιδων

Δημιουργία και αλλαγή προεπιλεγμένων και προσαρμοσμένων προτύπων

Αλλαγή προσανατολισμού σελίδας

Αλλαγή παρασκηνίου σελίδας

Παρακαλούμε, υποστηρίξτε μας!